**SPREMEMBE / DOPOLNITVE**

**Pravil šolskega reda in Hišnega reda**

maj 2022 ravnatelj:

Alojz Velički

**HIŠNI RED**

**Besedilo točke 6.3, natančneje 6.3.1, 6.3.2 in 6.3.3, se spremeni tako, da se glasi:**

**6.3 Ukrepi in prepovedi uporabe nedovoljenih naprav in pripomočkov**

**6.3.1 Uporaba mobilnih telefonov ter drugih elektronskih naprav**

Uporaba mobilnih telefonov ali katerihkoli elektronskih naprav je v šoli prepovedana. Vse navedene naprave morajo biti v šolski omarici posameznika in sicer tako v času pouka, med odmori kot tudi v času  drugih aktivnosti, ki se izvajajo na šoli. Učenci prve triade, ki nimajo omaric, pa elektronske naprave hranijo v prostoru (mestu), ki ga določi učiteljica. Kadar se vzgojno izobraževalni proces ne izvaja v šoli, strokovni delavec določi prostor (mesto) , kjer so naprave shranjene.

Vse v zgornjem odstavku navedene naprave se lahko izjemoma uporabljajo, vendar le z dovoljenjem strokovnega delavca.

V primeru nedovoljene uporabe zgoraj navedenih naprav, se to obravnava kot kršitev in v skladu z Vzgojnim načrtom se izreče kršitev.

Če se mobilni telefoni ali katerekoli druge elektronske naprave uporabljajo na način, ki ogroža varnost ter osebnost (poniževanje, posmehovanje, laganje o osebi, blatenje ugleda ipd.) učenca/učenke ali zaposlenega ali obiskovalca JVIZ OŠ Dušana Flisa Hoče, se to obravnava kot hujša kršitev. Takrat načelo postopnosti, kot predvideva Vzgojni načrt, ni potrebno. Telefon se v takem primeru odvzame (učenec/učenka ga pred odvzemom izklopi) ter izroči socialni delavki ali pomočnici ravnatelja. Tisti, ki telefon odvzame, o dogodku napiše zapisnik, obvesti razrednika, le-ta pa starše, socialno delavko in ravnatelja.

Šola za poškodovane, izgubljene ali odtujene mobilne telefone ter druge elektronske naprave ne odgovarja.

V primeru, da učenec v šolo prinese elektronsko napravo, zanjo tudi v celoti odgovarja, šola pa smatra, da ga ima učenec v šoli z vednostjo staršev.

Točki 6.3.2 in 6.3.3 iz stare verzije Hišnega reda sta po novem zajeti v točki 6.3.1 zato se točka 6.3.4 iz stare verzije v novi verziji preštevilči v 6.3.2, besedilo ostaja enako:

**6.3.2 Druge omejitve in zahteve za zagotavljanje varnosti**

Učitelj lahko učencu začasno odvzame tudi druge predmete ali snovi, ki ne sodijo v šolo, še posebej, če z njimi moti pouk ali z njimi ogroža svojo varnost in varnost drugih.

Učitelj, po svoji presoji, po pouku učencu vrne predmet ali pa o dogodku obvesti starše in vodstvo šole.

V šolo ni dovoljeno prinašati in v njej uporabljati nevarnih predmetov ter drugih predmetov, ki jih učenec v šoli ne potrebuje.

Kajenje, uživanje in ponujanje alkoholnih pijač, energetskih pijač, drog ter drugih psihoaktivnih sredstev je prepovedano v prostorih in na pripadajočem funkcionalnem zemljišču.

V šolo je prepovedano prinašati in uporabljati druge snovi, ki so neprimerne ali škodljive za otrokovo zdravje in razvoj (npr. energetske pijače, petarde…..).

Učencem svetujemo, da dragocenih predmetov (npr. nakita, dragih ur,…) ali večjih vsot denarja ne nosijo v šolo. Za izgubljene ali drugače odtujene zgoraj omenjene stvari šola ne prevzema odgovornost.

**PRAVILA ŠOLSKEGA REDA**

Besedilo točke 5.1.2 se spremeni tako, da se glasi:

**5.1.2**

Uporaba mobilnih telefonov ali katerihkoli elektronskih naprav je v šoli prepovedana. Vse navedene naprave morajo biti v šolski omarici posameznika in sicer tako v času pouka, med odmori kot tudi v času  drugih aktivnosti, ki se izvajajo na šoli. Učenci prve triade, ki nimajo omaric, pa elektronske naprave hranijo v prostoru (mestu), ki ga določi učiteljica. Kadar se vzgojno izobraževalni proces ne izvaja v šoli, učitelj določi prostor (mesto), kjer so naprave shranjene.

Vse v zgornjem odstavku navedene naprave se lahko izjemoma uporabljajo, vendar le z dovoljenjem strokovnega delavca.

V primeru nedovoljene uporabe zgoraj navedenih naprav, se to obravnava kot kršitev in v skladu z Vzgojnim načrtom se izreče kršitev.

Če se mobilni telefoni ali katerekoli druge elektronske naprave uporabljajo na način, ki ogroža varnost ter osebnost (poniževanje, posmehovanje, laganje o osebi, blatenje ugleda ipd.) učenca/učenke ali zaposlenega ali obiskovalca JVIZ OŠ Dušana Flisa Hoče, se to obravnava kot hujša kršitev. Takrat načelo postopnosti, kot predvideva Vzgojni načrt, ni potrebno. Telefon se v takem primeru odvzame (učenec/učenka ga pred odvzemom izklopi) ter izroči socialni delavki ali pomočnici ravnatelja. Tisti, ki telefon odvzame, o dogodku napiše zapisnik, obvesti razrednika, le-ta pa starše, socialno delavko in ravnatelja.

Šola za poškodovane, izgubljene ali odtujene mobilne telefone ter druge elektronske naprave ne odgovarja.

V primeru, da učenec v šolo prinese elektronsko napravo, zanjo tudi v celoti odgovarja, šola pa smatra, da ga ima učenec v šoli z vednostjo staršev.

Učenci ne smejo v učilnici uporabljati učiteljevega prenosnega računalnika brez njegovega dovoljenja.

Učenci s šolskih računalnikov ne smejo dostopati do socialnih omrežij (Facebook, Instagram…).

Učenci ne smejo šolskih računalnikov uporabljati za brskanje po neustreznih vsebinah (pornografija, nasilje…).